სიუნიქის აეროპორტი
სიუნიქის აეროპორტი (სომხ. Սյունիքի Oդանավակայան, სიუნიქი ოდანავაკაიან) — აეროპორტი სომხეთის სიდიდით მეექვსე ქალაქში, კაპანიდან 4 კილომეტრით აღმოსავლეთით. კაპანი სიუნიქის პროვინციის უდიდესი ქალაქია. აეროპორტის მშენებლობა ამჟამად მიმდინარეობს და 2020 წელსაა მისი გახსნა დაგეგმილი. აეროპორტი საშუალებას იძლევა, რომ კაპანსა და ერევანს შორის 40 წუთში იმოგზაურონ. ეს ხუთ საათიანი მოგზაურობის დროს მკვეთრად ამცირებს. ის ასევე მოემსახურება სამხრეთ სომხეთისა და არჩაკის სხვა თემებს.